da da da da da de de sv it da da en da da en de en fr it en es en sv en ja fr en de pt en ru en en en en cs pl en es ru sv fi la en de es da en en da da en nl en da en da fr da fr fr en en da da da en da fr da da da sv da en da da da et da da fr da da da en da da da da da da da da da da da da da da da da da sv da da da en da da da da da da en da da da da da da en da da da da da da da en da da da da da da da en nb da de da da da nl da da ceb da da da da da da da da da da da fr nb sv da fr de da it fr da da es nl da da da da da da sv pl en en ceb nb da en en ceb nb de en en ceb nb eo en en ceb en ru en en da en ru da da da da da fr da da da en sv en en da da fr da da da da sv en en da en en en da fr da fr es da da en en da de de en nn da en da de de da da en en nl da da da de da de sv da ro da en da da da fi en da da nn en de en en en en en fr en en en es en en es da da en da da
Hvad er Rivotril®? - Find information på Medicin.dk
Rivotril® bruges til behandling af
Rivotril® er et middel mod epilepsi. Benzodiazepin.
i visse tilfælde mod ufrivillige muskelbevægelser.
Findes som tabletter og orale dråber (væske til at drikke).
Voksne. Begyndelsesdosis. Sædvanligvis 0,5 mg i døgnet. Vedligeholdelsesdosis. Øges med 0,5 mg hver 3. dag til højst 6 mg i døgnet fordelt på 1-2 doser.
Børn. Begyndelsesdosis. 0,01-0,025 mg pr. kg legemsvægt i døgnet fordelt på 2-3 doser. Vedligeholdelsesdosis. 0,05-0,1 mg pr. kg legemsvægt i døgnet fordelt på 1-3 doser.
Flere end 10 ud af 100 personer får bivirkningen.
Fysisk og psykisk afhængighed, Tilvænning.
Besvær med at styre arme og ben.
Øget tendens til blødning pga. fald i antallet af blodplader.
Depression, Forvirring, Koncentrationsbesvær, Talebesvær, Uventede psykiske reaktioner - fx aggressivitet og uro, Rastløshed.
Hårtab, Hudkløe, Hududslæt, Ændret farve i huden.
Højst 1 ud af 1.000 personer får bivirkningen.
Højst 1 ud af 10.000 personer får bivirkningen.
Anafylaktisk chok - en akut alvorlig allergisk tilstand.
Hos småbørn og spædbørn kan der ses øget udskillelse af slim fra lunger og spytkirtler. I sjældne tilfælde kan midlet fremprovokere et epileptisk krampeanfald.
Behandling gennem længere tid (uger) giver risiko for afhængighed og tilvænning. Tilvænning viser sig ved behov for stigende doser. Symptomer på afhængighed kan opstå ved pludseligt ophør efter længere tids brug og viser sig ved abstinenssymptomer i form af søvnløshed, uro, angst, appetitløshed, kvalme, svedtendens og rysten samt overfølsomhed over for lyd, lys, lugt og berøring. Efter høje doser kan der opstå kramper ved pludseligt ophør efter længere tids brug. Der kan gå flere dage efter ophør med indtagelse, før disse abstinenser viser sig.
Læs generelt om bivirkninger
Bør ikke anvendes ved
meget dårligt fungerende lunger
den sjældne arvelige sygdom, porfyri, der viser sig ved kolikagtige, stærke smerter i maven, ledsaget af kvalme og opkastning.
Ved den sjældne muskelsygdom myasthenia gravis kan midlet forværre tilstanden.
På grund af den store risiko for tilvænning og afhængighed bør man generelt udvise stor tilbageholdenhed med at anvende benzodiazepiner, især ved psykiske lidelse eller tidligere medicinmisbrug.
Ved ophør efter længere tids brug skal dosis gradvis nedsættes over dage til uger for at undgå abstinenssymptomer.
Alkohol forstærker midlets sløvende virkning.
Behandlingen kan medføre en lille øget risiko for selvmordsforsøg.
Orale dråber 2,5 mg/ml indeholder benzylalkohol, der kan give allergiske reaktioner.
Der er set dødelige bivirkninger hos nyfødte og alvorlige bivirkninger hos børn under 3 år ved brug af midler, der indeholder benzylalkohol. Midler med benzylalkohol må derfor ikke anvendes til nyfødte (under 4 uger gamle) eller i mere end 1 uge til børn under 3 år, med mindre det er godkendt af en læge.
Forsigtighed ved dårligt fungerende nyrer eller lever, da der ved høje doser kan være risiko for bivirkninger på grund af ophobning af benzylalkohol i kroppen.
Forsigtighed ved dårligt fungerende lever.
Må ikke anvendes ved meget dårligt fungerende lever.
Brug af anden medicin
Det er vigtigt at informere lægen om alle de lægemidler, du tager.
Antihistaminer, stærke smertestillende midler, sovemidler og midler mod psykoser forstærker Rivotril®s sløvende virkning.
Bør ikke anvendes pga. manglende viden. Denne tekst afviger fra firmaets godkendte produktinformation (produktresumé).
Det er vigtigt for både mor og barn, at en forebyggende behandling mod epilepsi ikke afbrydes i tilfælde af graviditet. Hvis graviditet planlægges eller er indtrådt, er det derfor vigtigt at diskutere den videre behandling med lægen.
Læs mere om gravide og medicin
Bør ikke anvendes pga. manglende viden.
Læs mere om ammende og medicin
Hvis midlet påvirker din evne til at føre motorkøretøj, kan motorkørsel være strafbart i lighed med promillekørsel og skal undgås. I henhold til Sundhedsstyrelsens
vejledning om ordination af afhængighedsskabende lægemidler kan kørekort ikke anbefales ved fast behandling.
Læs mere om trafik og medicin
Må ikke tappes. Donor skal sandsynligvis udmeldes af donorkorpset.
Læs mere om bloddonorer og medicin
Ved dette præparat kan man få pillepas til rejser i Schengen-lande.
Se Medicin på rejsen.
Virker ved at binde sig til specielle strukturer i hjernen (GABA-receptorer). Herved hæmmes en række nerveimpulser, som kan fremkalde angst, søvnløshed og kramper.
Virkningen indtræder efter ca. 2 timer.
Halveringstiden i blodet (T½) er 30-40 timer. Midlet er først helt ude af kroppen efter ca. 6 døgn.
Tabletter. 1 tablet indeholder 0,5 mg (delekærv) eller 2 mg (krydskærv) clonazepam.
Orale dråber. 1 ml indeholder 2,5 mg clonazepam i propylenglycol (1 ml = 25 dråber).
Brilliant Blue FCF (E133) : orale dråber 2,5 mg/ml
Jernoxider og jernhydroxider (E172) : tabletter 0,5 mg
Benzylalkohol : orale dråber 2,5 mg/ml
Benzylbenzoat : orale dråber 2,5 mg/ml
Fersken : orale dråber 2,5 mg/ml
Lactose : tabletter 0,5 mg, tabletter 0,5 mg  (Orifarm) , tabletter 2 mg
Propylenglycol : orale dråber 2,5 mg/ml
Se » indlægsseddel vedr. udseende, evt. farvestoffer og hjælpestoffer i » Parallelimporterede pakninger.
Hvis du opfylder visse betingelser, kan du normalt få tilskud. Spørg din læge.
Pakninger, priser, tilskud og udlevering
tabletter 0,5 mg (kan dosisdisp.)
tabletter 0,5 mg  (Orifarm) (kan dosisdisp.)
tabletter 2 mg (kan dosisdisp.)
tabletter 2 mg  (2care4) (kan dosisdisp.)
orale dråber 2,5 mg/ml
Læs mere om tilskud
Læs mere om udlevering
Information til sundhedsfaglige om
07.12.2021. Priserne er dog gældende pr. mandag den 19. september 2022
Der kan forekomme forskelle mellem lægemiddelbeskrivelsen og indlægssedlen. Det skyldes, at Medicin.dk kan have suppleret Lægemiddelstyrelsens og medicinproducentens information med andre kilder. Medicin.dk har det fulde ansvar for lægemiddelbeskrivelserne. Indholdet på Medicin.dk – Borger kan ikke erstatte rådgivning eller behandling af en sundhedsprofessionel, (fx læge, farmaceut, sygeplejerske eller farmakonom).
Alder (> 17 år):
Estimeret glomerulær filtrationsrate (eGFR) beregnes ud fra CKD-EPIkrea-formlen uden racekorrektion:
Kvinder ≤ 62 mikromol/liter: 144 x (P-kreatinin/(0,7 x 88,4))-0,329 x 0,993Alder
Kvinder > 62 mikromol/liter: 144 x (P-kreatinin/(0,7 x 88,4))-1,209 x 0,993Alder
Mænd ≤ 80 mikromol/liter: 141 x (P-kreatinin/(0,9 x 88,4))-0,411 x 0,993Alder
Mænd > 80 mikromol/liter: 141 x (P-kreatinin/(0,9 x 88,4))-1,209 x 0,993Alder
Reference: KDIGO: “Clinical Practice Guideline for te Evaluation and Management of Chronic Kidney Disease”.   Kidney International Supplements (2013) 3, viii, januar 2013.
Om medicin.dk - borger
39 27 44 88
Om medicin.dk – borger
Medicin.dk – borger er en del af Medicin.dk. Medicin.dk leverer information om medicin, sygdom og behandling til hele Danmark. Medicin.dk ejes af Dansk Lægemiddel Information A/S (DLI A/S). Medicin.dk består af Medicin.dk – professionel til sundhedsfaglige, Medicin.dk – borger til borgere - og Medicin.dk – indlægssedler, der indeholder indlægssedler i et let tilgængeligt format. Læs mere om Medicin.dk og organisationen bag navnet.
Om Medicin.dk     Privatlivspolitik     Cookiepolitik
© 2022 Dansk Lægemiddel Information A/S · Lersø Parkallé 101 · 2100 København Ø